“ตู่” พร้อมฉีดวัคซีน “แอสตราฯ” พรุ่งนี้ หลังอียูยันไม่เกี่ยวลิ่มเลือดอุดตัน
นายกฯ พร้อมแล้ว ฉีดวัคซีน “แอสตราฯ” พรุ่งนี้ หลังอียูยัน ไม่เกี่ยวภาวะลิ่มเลือดอุดตัน
นายกฯ พร้อมแล้ว ฉีดวัคซีน “แอสตราฯ” พรุ่งนี้ หลังอียูยัน ไม่เกี่ยวภาวะลิ่มเลือดอุดตัน
15 มี.ค. 2564

นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ในวันพรุ่งนี้ (16 มี.ค.64) พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม พร้อมคณะรัฐมนตรี (ครม.) ส่วนหนึ่ง จะทำการฉีดวัคซีนป้องกันโควิด-19 ที่ทำเนียบรัฐบาล โดยเจ้าหน้าที่จากสถาบันบำราศนราดูร หลังจากที่เลื่อนกำหนดมาเมื่อวันที่ 12 มี.ค. เนื่องจากมีข้อมูลจากสหภาพยุโรป (อียู) ระบุว่า ผู้รับวัคซีนของแอสตราเซเนกาเกิดภาวะลิ่มเลือดอุดตันนั้น ไม่ใช่ผลข้างเคียงจากจากการได้รับวัคซีน ทำให้บางประเทศตัดสินใจฉีดวัคซีนให้กับประชาชนต่อไป
ส่วนรัฐมนตรีคนใดจะฉีดวัคซีนบ้างนั้น ขณะนี้ยังไม่ได้รับข้อมูล ซึ่งขึ้นกับความสมัครใจ แต่ที่แน่นอนคือ นายกรัฐมนตรีจะเข้ารับการฉีดวัคซีนก่อนเข้าประชุมคณะรัฐมนตรี (ครม.)